Simon Dupree and the Big Sound ga ut albumet på Parlophone i 1967, og la ut på turné i Storbritannia med et nytt bandmedlem; den da ukjente keyboardisten Reginald Kenneth Dwight. De var ikke helt fornøyd med unge Dwight, og Derek Shulman så seg nødt til å gi unggutten sparken. Dette gikk ikke særlig innpå Dwight, som forklarte at han allerede var i gang med å starte opp sin egen karriere under navnet Elton John, et navn Shulman-brødrene fant latterlig. Sent i 1968 ga de ut singelen under navnet The Moles. Det gikk lenge rykter om at det var The Beatles som sto bak denne utgivelsen, helt til Syd Barrett fra Pink Floyd «avslørte» Shulman-brødrene. I 1969, etter at Simon Dupree and the Big Sound hadde gitt ut flere singler som ikke kom inn på listene, ble de frustrert av presset om å skrive kommersielle låter. De ga plateselskapet Parlophone beskjed om at oppløste bandet.